Diari Oficial de la Generalitat Valenciana




DOGV – Disposició
=================

Compartir

Compartir

Tornar

Guardar el document Descarregar les metadades en format XML

Sumari del DOGV 9620, del 19-06-2023 (2023/6482)

RESOLUCIÓ de 7 de juny de 2023, del president del Consell Rector de la Corporació Valenciana de Mitjans de Comunicació, per la qual es fan públiques les bases i la convocatòria del procés selectiu per a la contractació de personal laboral fix de l'entitat en els llocs de treball de tècnic o tècnica en Telecomunicacions (convocatòria 04/2023), corresponent a l'oferta pública d'ocupació de la Corporació per a 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9620

Data del DOGV
:   19-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/6482

CVE


Data del document
:   07-06-2023

Organisme emissor
:   Corporació Valenciana de Mitjans de Comunicació

Tipus de document
:   Resolució

Descriptors 

:   * [Corporació Valenciana de Mitjans de Comunicació](javascript:void(0))
    * [concurs administratiu](javascript:void(0))

RESOLUCIÓ de 7 de juny de 2023, del president del Consell Rector de la Corporació Valenciana de Mitjans de Comunicació, per la qual es fan públiques les bases i la convocatòria del procés selectiu per a la contractació de personal laboral fix de l'entitat en els llocs de treball de tècnic o tècnica en Telecomunicacions (convocatòria 04/2023), corresponent a l'oferta pública d'ocupació de la Corporació per a 2019. [2023/6482]  
  
En execució de l'oferta pública d'ocupació per al 2019 de la Corporació Valenciana de Mitjans de Comunicació, publicada en el DOGV núm. 8673 de 8 de novembre, en la qual s'inclouen 2 places de tècnic o tècnica en Telecomunicacions (grup B), el Consell Rector va acordar en la seua reunió de 6 de juny de 2023 aprovar la convocatòria pública d'aquestes places així com les bases que han de regir el procediment selectiu, tot això en virtut de les competències que li atorga l'article 46.5 de la Llei 6/2016, de 15 de juliol, del servei públic de radiodifusió i televisió d'àmbit autonòmic, de titularitat de la Generalitat, així com l'article 8.f del Reglament Orgànic i Funcional del Consell Rector, publicat per Resolució d'11 de gener de 2017, del president del Consell Rector (DOGV 7960, 18.01.2017).  
Les bases de la convocatòria han estat negociades amb la representació dels treballadors i treballadores en el marc de l'acord subscrit entre la Corporació i la representació del seu personal per a regular els processos selectius de l'oferta d'ocupació de 2019, d'acord amb el que es preveu en el III Acord de la Mesa de Diàleg Social del Sector Públic Instrumental, de 31 de juliol de 2018.  
I per tot això, d'acord amb el que es preveu en l'article 4.2.c del citat Reglament Orgànic i Funcional del Consell Rector, resolc:  
  
Primer  
Convocar el procés selectiu 04/2023 per a la contractació de personal laboral fix de la Corporació Valenciana de Mitjans de Comunicació (CVMC) en llocs de treball de tècnic o tècnica en Telecomunicacions (grup B), corresponents a l'oferta pública d'ocupació de la Corporació per al 2019 (DOGV 8673, 08.11.2019).  
  
Segon  
Aquest procés selectiu es regirà pel que es disposa en les bases següents:  
  
Bases de la convocatòria  
  
1. Objecte de la convocatòria  
La present convocatòria té per objecte la selecció de personal laboral fix, mitjançant el sistema de concurs oposició, per a cobrir 2 llocs de tècnic o tècnica en Telecomunicacions (grup B). Les característiques dels llocs, segons la relació de llocs de treball de la CVMC publicada en el DOGV número 9455, de 24 d'octubre de 2022, es detallen en l'annex I.  
  
2. Requisits de les persones aspirants  
2.1. Per a l'admissió a aquestes proves selectives, amb caràcter general, és necessari complir els requisits següents:  
a) Nacionalitat: tindre la nacionalitat espanyola o la d'un estat membre de la Unió Europea, o d'algun estat al qual, en virtut de tractats internacionals celebrats per la Unió Europea, li siga aplicable la llibertat de circulació de treballadors. Així mateix, i amb independència de la nacionalitat, el cònjuge de les i els espanyols i de les persones nacionals d'altres estats membres de la Unió Europea, i quan així ho preveja el tractat corresponent, el cònjuge dels nacionals d'algun estat en el qual siga aplicable la llibertat de circulació dels treballadors, sempre que no estiguen separats de dret. Amb les mateixes condicions que els cònjuges, hi poden participar els seus descendents i els del cònjuge, menors de 21 o majors d'aquesta edat, que visquen a càrrec seu.  
  
b) Edat: tindre 16 anys i no haver arribat a l'edat de jubilació.  
c) Titulació: Títol oficial d'Enginyeria Tècnica en Telecomunicacions o equivalent o bé títol universitari oficial de Grau en Telecomunicacions o equivalent que, d'acord amb els plans d'estudi vigents, es corresponga amb les àrees professionals o funcionals de les enginyeries assenyalades. Les persones aspirants amb titulacions obtingudes a l'estranger han d'estar en possessió de la corresponent credencial d'homologació o, si s'escau, del corresponent certificat d'equivalència. Aquest requisit no és aplicable als aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
  
d) Idiomes: Certificats de nivell B1 de coneixements de valencià.  
e) Capacitat: posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques.  
f) Habilitació: no haver estat separada o separat del servei d'una administració pública o òrgan constitucional o estatutari mitjançant expedient disciplinari, ni trobar-se en inhabilitació per a ocupacions o càrrecs públics per sentència judicial ferma, ni haver estat acomiadada o acomiadat disciplinàriament de manera procedent per la Corporació Valenciana de Mitjans de Comunicació ni la Societat Anònima de Mitjans de Comunicació. En el cas de persones nacionals d'altres Estats, no trobar-se inhabilitades o en situació equivalent ni haver estat sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
2.2. Les condicions per a l'admissió a les proves han de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
2.3. L'ens convocant pot requerir, en qualsevol moment, a les persones aspirants a fi que acrediten el compliment dels requisits exigits per a la participació, així com la veracitat de qualsevol dels documents que hagen d'aportar en aquest procés selectiu. Si els requisits no foren acreditats o els documents no foren aportats en el termini dels 10 dies hàbils següents a la notificació del requeriment, la persona aspirant pot quedar exclosa del procés selectiu.  
  
3. Presentació de sol·licituds  
3.1. Els qui desitgen prendre part en aquestes proves selectives han d'emplenar i presentar la sol·licitud per via electrònica a través del formulari habilitat en el portal d'Ocupació Pública de la seu electrònica de la Generalitat http://sede.gva.es (accés mitjançant Cercador d'Ocupació Pública, Descripció: 04/2023-CVMC)  
Els sistemes d'identificació i signatura admesos per a realitzar la presentació de la sol·licitud són DNIe, Certificat electrònic i Cl@ve Permanent.  
La presentació electrònica requereix el compliment successiu dels passos següents:  
a) L'emplenament del formulari en línia  
b) El pagament electrònic de la taxa corresponent  
c) El registre electrònic de la sol·licitud  
3.2. El termini per a la presentació de sol·licituds és de 20 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
3.3. Si una incidència tècnica degudament acreditada impossibilitara el funcionament ordinari dels sistemes, l'òrgan convocant pot acordar l'ampliació del termini de presentació de sol·licituds o l'emplenament i presentació per un altre mecanisme.  
3.4. Les dades personals recollides en la sol·licitud d'admissió seran tractades amb l'única finalitat de la gestió de les proves selectives i les comunicacions necessàries per a aquesta finalitat. El nom, cognoms i número del document d'identitat es publicarà en la forma que determina la disposició addicional setena de la Llei orgànica 3/2018, de 5 de desembre, protecció de dades personals i garantia dels drets digitals.  
3.5. Les persones aspirants queden vinculades a les dades que hagen fet constar en les sol·licituds, i podran únicament modificar-les dins del termini establit per a la presentació de sol·licituds mitjançant la presentació d'una segona sol·licitud. A aquest efecte, en el cas d'existir dues o més sol·licituds d'una mateixa persona presentades dins del termini, només en serà vàlida l'última.  
  
4. Adaptació per a persones amb diversitat funcional  
4.1. Les persones que, a conseqüència de la seua diversitat funcional, tinguen especials dificultats per a la realització de les proves selectives, poden requerir en el formulari de sol·licitud les adaptacions i els ajustos raonables de temps i mitjans oportuns de les proves del procés selectiu, indicant el o els tipus de diversitat funcional que es té (física, psíquica, sensorial) així com el tipus de mesures que necessiten, fent constar en l'apartat corresponent de la sol·licitud les que necessita entre les següents:  
a. Eliminació de barreres arquitectòniques.  
b. Taula adaptada a la cadira de rodes.  
c. Ampliació del temps de duració de la prova. Per a l'aplicació d'aquesta mesura, les persones aspirants han d'aportar obligatòriament certificat expedit per l'òrgan oficial competent que especifique el diagnòstic i la necessitat d'ampliació de temps.  
d. Augment de la grandària dels caràcters del qüestionari, per dificultat de visió.  
e. Sistema Braille d'escriptura, o ajuda d'una persona per invidència.  
f. Necessitat d'intèrpret, a causa de diversitat funcional auditiva.  
g. Unes altres, especificades en la casella corresponent.  
4.2. A la vista d'aquesta sol·licitud, l'òrgan tècnic de selecció establirà les adaptacions necessàries per a la realització de les proves.  
  
5. Drets d'examen  
5.1. Els drets d'examen són de 24 euros, els quals s'han d'abonar a través del mateix tràmit telemàtic de presentació de la sol·licitud.  
  
5.2. Estan exemptes del pagament dels drets d'examen les persones que es troben en alguna de les circumstàncies següents:  
a) Ser membre d'una família nombrosa de categoria especial o d'una família monoparental de categoria especial.  
b) Ser víctima d'actes de violència sobre la dona, sempre que s'acredite aquesta condició mitjançant qualsevol dels mitjans de prova previstos en la normativa autonòmica contra la violència sobre la dona en l'àmbit de la Comunitat Valenciana.  
c) Tindre reconegut un grau de discapacitat igual o superior al 33%.  
  
d) Trobar-se en situació d'exclusió social acreditada per l'òrgan competent en matèria de benestar social de l'ajuntament de residència.  
  
5.3. S'aplicarà una bonificació del 50% de l'import de la taxa en els casos en què la persona aspirant siga membre d'una família nombrosa de categoria general o d'una família monoparental de categoria general.  
  
5.4. En els casos d'exempció o bonificació dels drets d'examen, ha d'adjuntar-se la documentació justificativa escanejada en el formulari de presentació electrònica.  
5.5. En el cas que, d'acord amb el que es preveu en la base 3.5, una persona presente dins de termini una segona sol·licitud que anul·le l'anterior, perquè se li mantinguen com a abonats els drets d'examen satisfets en la primera sol·licitud, ha de fer-ho constar en la segona, triar en l'apartat «Drets d'examen» l'opció «Ja pagat» i introduir com a «Justificació no pagament drets d'examen» la referència del registre de la primera sol·licitud.  
5.6. Fora dels casos previstos en els dos apartats anteriors, la falta d'abonament dels drets d'examen determinarà l'exclusió de la persona aspirant.  
  
6. Admissió de sol·licituds  
6.1. Acabat el termini de presentació de sol·licituds, i prèvia verificació que s'ha realitzat el pagament dels drets d'examen, es publicarà, de la manera en què s'estableix en la base 13.1, la relació provisional de persones admeses i excloses en les proves distingint, si escau, entre les que hi accedisquen pel contingent de reserva per a diversitat funcional.  
  
6.2. Les persones aspirants poden, en cas d'error, exclusió o si no figuren en la relació provisional de persones admeses i excloses, esmenar electrònicament els defectes en què hagen incorregut en la seua sol·licitud, o realitzar les al·legacions que consideren convenient en el termini de 10 dies hàbils, comptats a partir de l'endemà de la publicació a què es refereix la base anterior.  
6.3. Transcorregut el termini anterior, vistes les al·legacions i, si és el cas, esmenats els defectes, es publicarà la relació definitiva de persones admeses i excloses en les proves, així com la data, el lloc, l'hora de començament del primer exercici i l'ordre de crida.  
  
7. Òrgan tècnic de selecció  
7.1. L'òrgan tècnic de selecció de la convocatòria estarà compost per un president o presidenta, un secretari o secretària i dos vocals, així com els respectius suplents, designats per resolució de la Sotssecretaria de Presidència de la Generalitat entre aquell personal de la Generalitat i el seu sector públic instrumental o d'altres administracions públiques que ocupen places els requisits de formació i funcions assignades de les quals siguen equivalents o similars als establits per a les places objecte de la convocatòria.  
7.2. La relació nominal de les persones que integren l'òrgan tècnic de selecció es publicarà en el Diari Oficial de la Generalitat Valenciana, amb una antelació mínima d'un mes a la data de començament de les proves.  
7.3. Correspon a l'òrgan tècnic de selecció l'aplicació i interpretació de les bases del procés selectiu, la determinació concreta del contingut de les proves, la qualificació de les persones aspirants, tant en la fase de l'oposició com en la de concurs, la validació i signatura de les llistes així com de les operacions que puguen ser encomanades a col·laboradors i/o a empreses expressament contractades per a dur a terme determinades parts del procés, i, en general, l'adopció de totes les mesures que siguen necessàries amb vista al correcte desenvolupament de les proves selectives. Li correspon, així mateix, el trasllat a l'òrgan convocant de tota la informació que aquest precise per a emetre i publicar les resolucions pertinents.  
7.4. El funcionament de l'òrgan tècnic de selecció s'adaptarà al que estableix la Llei 40/2015, d'1 d'octubre, de règim jurídic del sector públic, i la resta de normativa vigent.  
7.5. L'òrgan tècnic de selecció, per a la realització de les proves, pot sol·licitar la designació del personal col·laborador, ajudant i assessor especialista que estime oportú.  
7.6. Les persones integrants de l'òrgan tècnic de selecció, així com el personal assessor, actuaran sotmesos a les causes generals d'abstenció i recusació contingudes en els articles 23 i 24 de la Llei 40/2015, d'1 d'octubre, de règim jurídic del sector públic i no podran haver fet tasques de preparació d'aspirants en els cinc anys anteriors a la publicació de la convocatòria corresponent.  
  
8. Procediment de selecció  
8.1. El procediment de selecció és el de concurs oposició, i constarà d'una fase d'oposició de caràcter obligatòria, eliminatòria i prèvia a la fase de concurs, i d'una fase de concurs també obligatòria. La puntuació final màxima que es pot aconseguir serà de 100 punts, dels quals 60 corresponen a la fase d'oposició i 40, a la fase de concurs.  
8.2. Fase d'oposició  
8.2.1. La fase d'oposició consistirà en dos exercicis obligatoris sobre les matèries recollides en l'annex II, i la primera d'elles serà eliminatòria respecte de la segona. El primer exercici tindrà un valor de 24 punts (40 % de la fase d'oposició) i el segon, un valor de 36 punts (60 % de la fase d'oposició).  
8.2.2. El primer exercici consistirà a contestar per escrit un qüestionari de 90 preguntes tipus test de caràcter teòric i pràctic sobre les matèries recollides en el temari: 22 correspondran a preguntes del bloc de temes 1 i 68 al bloc 2. Dins de cada bloc, el contingut de les preguntes guardarà relació proporcional amb la distribució de les matèries del temari. Les preguntes es formularan amb quatre respostes alternatives de les quals només una en serà la correcta. El temps màxim de realització per a fer la prova serà el determinat per l'òrgan tècnic de selecció. Per a superar l'exercici serà necessari obtindre 12 punts dels 24 màxims possibles. Les contestacions errònies es valoraran negativament amb una penalització equivalent a un terç del valor de cada contestació correcta, mentre que les contestacions en blanc no hi puntuaran ni penalitzaran. Per a obtindre la puntuació de l'exercici es restarà del nombre d'encerts el nombre d'errors dividit per 3, i el resultat es convertirà en puntuació mitjançant càlcul proporcional, en el qual el 100 % d'encerts suposen 24 punts.  
  
Hauran de contestar-se també 2 preguntes de reserva del bloc 1 i 7 preguntes del bloc 2, que només es valoraran en cas d'anul·lació de preguntes. Les preguntes de reserva de cada bloc estaran ordenades i s'empraran, només en el nombre necessari i per ordre, per a substituir les preguntes anul·lades en cadascun dels blocs, amb independència de les matèries sobre les quals tracten.  
8.2.3. El segon exercici consistirà en una prova de tipus pràctic. Les característiques, criteris de valoració i requisits per a la seua superació d'aquest segon exercici es detallen en l'annex III.  
8.3. Fase de concurs  
8.3.1. Consistirà en la valoració per part de l'òrgan tècnic de selecció, d'acord amb el barem que figura en l'annex IV, dels mèrits al·legats per les persones aspirants que hagen superat els dos exercicis de la fase d'oposició. A aquest efecte, aquestes persones disposaran del termini de 15 dies hàbils previst en la base 10.1 per a la presentació dels mèrits que consideren.  
8.3.2. Els mèrits computables seran els obtinguts fins a la data de finalització del termini de presentació d'instàncies.  
8.3.3. La puntuació màxima en la fase de concurs serà de 40 punts, distribuïts d'acord amb el que s'estableix en el barem.  
8.4. Puntuació final del concurs oposició.  
8.4.1. La puntuació final del concurs oposició s'obtindrà sumant la puntuació obtinguda en totes dues fases (màxim de 100 punts). A continuació es configuraran les llistes que siga procedent, d'acord amb els llocs oferits, ordenades per puntuació de major a menor, que s'interrompran quan el nombre de persones incloses en elles coincidisca amb el nombre de llocs convocats. Aquestes constituiran les llistes definitives de persones aprovades.  
8.4.2. Quan s'hi produïsquen empats, es dirimiran de la manera següent: s'atendrà, en primer lloc, a la major puntuació obtinguda en la fase d'oposició i, si persisteix l'empat es dirimirà per la major puntuació obtinguda en els diferents apartats del barem del concurs, pel mateix ordre en el qual figuren relacionats. En cas de persistir l'empat, si fora entre persones de diferent sexe, es dirimirà a favor del sexe femení. Finalment, si encara persistira l'empat, aquest es dirimirà per ordre alfabètic del primer cognom de les persones aspirants empatades, i aquest ordre s'iniciarà per la lletra F (segons Resolució de 21 de gener de 2019, de la Conselleria de Justícia, Administració Pública, Reformes Democràtiques i Llibertats Públiques, publicada en DOGV 8473, 28 de gener).  
  
9. Desenvolupament de les proves de la fase d'oposició  
9.1. El primer exercici de la fase d'oposició no es realitzarà fins que hagen transcorregut un mínim de tres mesos a comptar des de la data de la publicació de la present convocatòria i es realitzarà en el lloc, data i hora que s'establisca en la publicació de la llista definitiva de persones admeses en les proves, i haurà de transcórrer un termini no inferior a 15 dies hàbils des de la publicació i la data de realització de la prova.  
  
9.2. L'anunci per a la realització del segon exercici s'ha de publicar amb almenys 48 hores d'antelació.  
9.3. Les persones aspirants seran convocades per a la realització de cada exercici en crida única. Perdran el dret quan es personen en els llocs de celebració una vegada iniciades les proves o per inassistència, encara que es dega a causes justificades.  
  
9.4. Si alguna de les persones aspirants no pot completar el procés selectiu a causa d'una situació degudament acreditada d'embaràs de risc o part, la seua situació en el procés selectiu quedarà condicionada a la finalització d'aquest i a la superació de la fase que haja quedat ajornada, i no es podrà demorar de manera que es menyscabe el dret de la resta de les persones aspirants a una resolució del procés ajustada a temps raonables, cosa que haurà de valorar l'òrgan tècnic de selecció. En tot cas, la realització de la prova ajornada haurà de tindre lloc abans de la publicació de la llista d'aspirants que han superat el procés selectiu.  
  
9.5. Abans de l'inici de cada exercici, quan ho considere convenient el personal col·laborador o l'òrgan tècnic de selecció durant el seu desenvolupament o en la recollida després de la seua finalització, es comprovarà la identitat de les persones aspirants mitjançant la presentació del DNI, NIE, passaport o permís de conduir emés a Espanya, sense que per a aquest efecte siguen vàlides les fotocòpies compulsades d'aquests documents; així com, si és el cas, de l'exemplar per a la persona interessada, de la sol·licitud d'admissió a les proves.  
9.6. En les proves de caràcter escrit l'òrgan tècnic de selecció adoptarà les mesures que siguen necessàries per a garantir l'anonimat en la valoració d'aquestes, i s'anul·laran tots els exercicis que continguen alguna marca que poguera identificar-ne l'autoria.  
  
9.7. Les persones aspirants hauran d'observar les instruccions de l'òrgan tècnic de selecció o del personal col·laborador durant la realització de la prova, amb vista a l'adequat desenvolupament d'aquestes. Qualsevol alteració en el normal desenvolupament de la prova, per part d'una persona aspirant quedarà reflectida en l'acta corresponent i podrà continuar l'exercici amb caràcter condicional fins que resolga l'òrgan tècnic de selecció sobre l'incident.  
9.8. En finalitzar la correcció de cadascun dels exercicis de la fase d'oposició l'òrgan tècnic de selecció publicarà la relació de persones que han superat la prova amb expressió del nom, cognoms, document d'identitat anonimitzat, torn d'accés i la puntuació obtinguda. S'entendrà que han superat la prova únicament aquelles persones aspirants que hagen obtingut la puntuació mínima exigida per a superar els exercicis segons el que es disposa en la base 8. Les persones aspirants podran presentar les reclamacions o sol·licituds de revisió que estimen procedents dins dels 5 dies hàbils posteriors a la publicació.  
  
  
10. Desenvolupament de la fase de concurs  
10.1. Finalitzats els exercicis de la fase d'oposició, l'òrgan tècnic de selecció publicarà la llista amb la qualificació final de les persones que han superat aquesta fase en cadascun dels torns per ordre de puntuació, i concedirà un termini de 15 dies hàbils, a partir de l'endemà de la publicació, per a presentar per via electrònica a través del formulari habilitat, una autobaremació dels seus mèrits acompanyada de la documentació acreditativa d'aquests.  
10.2. Una vegada baremats els mèrits, l'òrgan tècnic de selecció publicarà la llista provisional de les puntuacions de la fase de concurs, desglossada en els diferents apartats del barem, i concedirà un termini de 5 dies hàbils perquè les persones aspirants puguen formular-hi al·legacions en relació amb la baremació.  
10.3. Resoltes les possibles reclamacions, l'òrgan tècnic de selecció publicarà la llista definitiva amb la puntuació obtinguda en la fase de concurs.  
  
11. Finalització del procés selectiu. Elecció i adjudicació de llocs  
  
11.1. Amb la llista definitiva amb la puntuació obtinguda en la fase de concurs, prevista en la base 10.3, l'òrgan tècnic de selecció publicarà la proposta de relació de persones que han superat el concurs oposició amb la puntuació final establida d'acord amb el que es preveu en la base 8.4.1. En cap cas es podrà declarar que han superat el procés selectiu un nombre superior al de llocs de treball convocats. Les persones interessades disposaran d'un termini de 5 dies per a formular al·legacions a aquesta proposta.  
11.2. Transcorregut el termini d'al·legacions i vistes aquestes, l'òrgan tècnic de selecció elevarà la proposta de relació de persones que han superat el concurs oposició a la Presidència de la CVMC, que dictarà la resolució definitiva que es publicarà en el DOGV a més de fer-ho través dels mitjans previstos en la base 13. La resolució contindrà la llista de persones aprovades, ordenades per puntuació de major a menor amb expressió del nom, cognoms, document d'identitat anonimitzat, torn d'accés i puntuació final obtinguda. Aquesta relació definitiva d'aprovats esgota la via administrativa, i els interessats podran interposar, amb caràcter potestatiu, recurs de reposició o bé, interposar recurs contenciós administratiu.  
11.3. Les persones que hagen resultat seleccionades hauran de presentar la documentació original que els siga exigida per a acreditar el compliment dels requisits d'admissió a les proves que es van al·legar en la sol·licitud, així com, si escau, el grau i tipus de discapacitat i les causes justificatives d'exempció o bonificació del pagament de taxa. El termini per a la presentació de la documentació serà de 15 dies hàbils comptats a partir de la publicació de la relació definitiva d'aprovats.  
  
11.4. Les persones seleccionades que, dins del termini indicat i excepte casos de força major, no presentaren la documentació acreditativa dels extrems indicats, o que se'n deduïsca que falta algun dels requisits exigits, perdran el dret a ser contractades, i quedaran anul·lades totes les actuacions del procés respecte aquestes, sense perjudici de la responsabilitat en què pogueren haver incorregut per falsedat en les seues sol·licituds de participació.  
  
12. Adjudicació de llocs i contractació laboral  
12.1. Finalitzat el procés selectiu s'oferiran a les persones que l'hagen superat, sense excedir el nombre de places de la convocatòria, tots els llocs vacants de la CVMC amb el perfil ressenyat en l'annex I. Els llocs s'adjudicaran segons la preferència formulada pels aspirants atesa en l'ordre determinat per la puntuació obtinguda en el concurs oposició.  
  
12.2. Les persones seleccionades seran contractades per la Corporació Valenciana de Mitjans de Comunicació mitjançant contracte de treball indefinit, de caràcter fix i, en tot cas, sotmeses al règim establit en l'Estatut dels Treballadors i en el Conveni Col·lectiu que estiga vigent en el moment de la contractació.  
12.3. La incorporació al lloc de treball estarà condicionada i subjecta al compliment del règim d'incompatibilitats de conformitat amb la normativa vigent que hi resulte aplicable.  
12.4. Amb la finalitat d'assegurar la cobertura de les places convocades, quan es produïsquen renúncies de les persones seleccionades abans de la presa de possessió, o en el cas que aquesta no fora possible, l'òrgan convocant podrà requerir de l'òrgan tècnic de selecció una relació complementària de les persones que seguisquen a les proposades per a la seua contractació com a personal laboral fix.  
13. Publicacions, comunicacions i informació durant el procediment  
  
Al llarg del procés selectiu, tota la informació relacionada amb els diferents aspectes del seu desenvolupament es publicaran en el portal d'Ocupació Pública de la seu electrònica de la Generalitat http://sede.gva.es (accés mitjançant el Cercador d'Ocupació Pública, Descripció: 04/2023-CVMC) i en apartat de Selecció de Personal de la pàgina web de la CVMC (https://www.cvmc.es/seleccio-de-personal). Així mateix, totes les comunicacions entre l'òrgan convocant o l'òrgan tècnic de selecció i els opositors relatives al procés selectiu es realitzaran a través del tràmit telemàtic obert a aquest efecte en el citat portal.  
  
  
14. Borsa d'ocupació  
14.1. Finalitzat el procés selectiu, es constituiran borses d'ocupació d'àmbit provincial amb les persones aspirants que, després d'haver participat en les proves selectives en els termes que es detallen en l'apartat següent, no obtinguen cap lloc de treball. A aquest efecte, en la sol·licitud d'admissió a les proves selectives haurà d'indicar-se l'opció per a integrar-se en tots els àmbits territorials de les borses, només en algun o alguns d'ells o per a no integrar-se en cap borsa. Les borses es constituiran per a les províncies en què hi haja llocs de la categoria en la relació de llocs de treball.  
14.2. Podran formar part de les borses els qui hagueren participat en el procés selectiu i complisquen algun dels requisits següents:  
a) El personal que haja aprovat algun exercici dins del procés.  
  
b) El personal de la CVMC o l'SAMC amb contracte laboral temporal en la categoria convocada, sempre que hagen realitzat alguna de les proves i aquesta haguera sigut qualificada per damunt del 0, encara que no n'hagen superat cap. Amb les mateixes condicions, s'hi podrà integrar el personal que haja prestat serveis en l'extinta RTVV en categories amb funcions anàlogues a les de la categoria convocada.  
14.3. L'ordre de prelació en les borses serà el següent:  
1r. Persones que hagen aprovat tots els exercicis de la fase d'oposició del procés selectiu sense haver obtingut plaça, ordenades d'acord amb la suma de les puntuacions de les fases d'oposició i concurs.  
  
2n. Persones que hagen aprovat algun exercici de la fase d'oposició del procés selectiu corresponent, ordenades per la puntuació resultant de la suma de la qualificació obtinguda en els exercicis de la fase d'oposició i els punts resultants de la valoració dels mèrits previstos per a la fase de concurs, segons el que s'estableix en l'annex III d'aquesta convocatòria.  
3r. Persones que s'integren en la borsa en virtut del que es preveu en l'apartat b del punt 2, ordenades segons la puntuació resultant de la suma de la qualificació de l'exercici realitzat i els punts de la valoració dels mèrits previstos per a la fase de concurs, segons el que s'estableix en l'annex III d'aquesta convocatòria.  
14.4. Finalitzat el procés selectiu, si hi ha persones amb les condicions previstes en l'ordinal 1r de l'apartat 3 d'aquesta base, es constituirà automàticament una borsa amb elles. En el termini dels 6 mesos següents a la finalització del procés selectiu s'haurà de procedir a completar, si escau, aquesta borsa amb la baremació del personal inclòs en els ordinals 2n i 3r del mateix apartat 3. En el cas que, en finalitzar el procés selectiu no hi haja persones amb les condicions previstes en l'ordinal 1r, en el mateix termini de 6 mesos des de la finalització del procés, s'haurà de constituir la borsa amb la baremació del personal inclòs en els ordinals 2n i 3r de l'apartat 3.  
14.5. El règim de funcionament de les borses quant al sistema de crida, conseqüències del rebuig del lloc oferit, efectes del cessament o la renúncia del lloc exercit i qualsevol altra incidència relacionada serà el que estiga previst en el conveni col·lectiu d'aplicació i, en defecte d'això, el que es determine en el si de la Comissió de Seguiment de Borses.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8.3, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar, potestativament, recurs de reposició o bé plantejar directament recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició ha d'interposar-se davant del Consell Rector en el termini d'un mes comptador des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu ha de plantejar-se davant del jutjat contenciós administratiu de València, en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
Les citacions a termini en els recursos contenciosos administratius que se substancien contra la present resolució es realitzaran mitjançant la inserció del corresponent edicte en el Diari Oficial de la Generalitat Valenciana.  
  
Burjassot, 7 de juny de 2023.- El president del Consell Rector: Miquel Francés Domènec.  
  
  
  
Annex I  
Descripció dels llocs inclosos en la convocatòria  
  
Denominació Tècnic/a en Telecomunicacions  
Funcions Dissenyar, coordinar i dirigir la construcció, posada en marxa i explotació de sistemes de comunicacions d'imatge, veu i dades. Realitzar inspeccions i intervencions tècniques en serveis de telecomunicacions. Desenvolupar aplicacions informàtiques relatives als sistemes de transmissió i commutació. Dur a terme la producció o manteniment d'infraestructures.  
Grup B  
Retribucions complementàries 19 E027  
  
  
  
  
Annex II   
Temari tècnic/a en Telecomunicacions  
  
Bloc 1  
1. Constitució Espanyola: títol preliminar (arts. 1 a 9). Títol I, capítols primer i segon (arts. 10 a 38). L'elaboració de les lleis (arts. 81 a 92). Del Govern i de l'Administració (arts. 97 a 107). Organització territorial de l'Estat (arts. 137 a 142 i 153 a 158).  
2. Organització de la Generalitat en l'Estatut d'Autonomia de la Comunitat Valenciana (títol III). Competències de la Comunitat Valenciana en matèria de radiodifusió i televisió (art. 56).  
3. La Llei de Consell (Llei de la Generalitat 5/1983): Composició, atribucions i funcionament del Consell (capítols I, II i III del títol II); consellers i conselleries (capítol IV del títol II). Organització i estructura del sector públic instrumental de la Generalitat en la Llei 1/2015, de 6 de febrer, de la Generalitat d'Hisenda Pública, del sector instrumental i de subvencions (capítol I del títol I i títol IX).  
4. La Llei general de la comunicació audiovisual (Llei 13/2022, de 7 de juliol): Disposicions generals (títol preliminar). Principis generals de la comunicació audiovisual (títol I). El servei públic de comunicació audiovisual (capítol I del títol III). La prestació del servei públic de comunicació audiovisual autonòmic i local (capítol VI del títol III).  
  
5. Llei de la Generalitat Valenciana 1/2006 del sector audiovisual: disposicions generals i organització administrativa del sector audiovisual en la Comunitat Valenciana. El Consell de l'Audiovisual de la Comunitat Valenciana: naturalesa, àmbit d'actuació i funcions (capítols I i II de la Llei de la GV 10/2018, de 18 de maig, de Creació del Consell de l'Audiovisual).  
6. Llei 6/2016, de 15 de juliol, de la Generalitat, del servei públic de radiodifusió i televisió d'àmbit autonòmic, de titularitat de la Generalitat.  
7. El Llibre d'Estil de la Corporació Valenciana de Mitjans de Comunicació: Part A (deontologia i pràctica periodística).  
8. Delimitació dels tipus contractuals en la Llei de Contractes del Sector Públic. Diferència entre contractes administratius i contractes privats. Principals conceptes continguts en la Llei de contractes del sector públic: òrgan de contractació, responsable del contracte; capacitat i solvència de l'empresari; classificació de les empreses; objecte, pressupost base de licitació, valor estimat i preu del contracte; garanties provisional i definitiva; expedient de contractació; tramitació urgent i tramitació d'emergència; plecs de clàusules administratives i de prescripcions tècniques; adjudicació i formalització dels contractes.  
  
9. Llei orgànica 3/2007 per a la igualtat efectiva de dones i homes: títols preliminar (objecte i àmbit) i I (El principi d'igualtat i la tutela contra la discriminació) i articles 51, 73, 74 i 75. Llei 9/2003 de la Generalitat per a la igualtat entre dones i homes. El Pla d'Igualtat de la CVMC i l'SAMC.  
  
Bloc 2  
1. Domini públic radioelèctric. El domini públic radioelèctric en la Llei 9/2014, de 9 de maig, general de telecomunicacions. El Quadre Nacional d'Atribució de Freqüències (CNAF). Reial decret 123/2017, de 24 de febrer, pel qual s'aprova el Reglament sobre l'ús del domini públic radioelèctric.  
2. La radiodifusió sonora: radiodifusió sonora en freqüència modulada i radiodifusió sonora digital. Normalització i característiques del senyal. Tipus de servei suportats. Serveis de difusió de dades. Regulació bàsica de la radiodifusió sonora a Espanya.  
3. El servei de Televisió Digital Terrestre (TDT). Característiques bàsiques. Estàndards DVB per a la difusió digital terrestre. Planificació de xarxes TDT. Sistemes de transmissió i distribució primària de televisió digital terrestre. Incidències en xarxes TDT i mètodes de resolució. Disseny i optimització de xarxes de freqüència única (SFN). Reial decret 391/2019, de 21 de juny, pel qual s'aprova el Pla tècnic Nacional de la Televisió Digital Terrestre i es regulen determinats aspectes per a l'alliberament del segon dividend digital.  
4. Senyal audiovisual: Senyal vídeo SDI. Normatives (SMPTE 259M, 292M, 424M, etc.). Senyal d'àudio AES. Senyals de sincronització. BB, TRILEVEL, AES11, Word clock, etc.  
5. Senyal vídeo ip: Senyal vídeo IP i àudio IP. SMPTE 2110. SMPTE 2022. Sincronització PTP.  
6. Equipament de televisió (1): Càmeres d'estudi. Diagrama a blocs. Processament. Transmissió cablejada (Triax i Fibra) i transmissió sense fil. Òptiques. Camcorders: tipologia; òptiques. Taules d'il·luminació, dimmers, il·luminació robotitzada.  
7. Equipament de televisió (2): Mescladors de vídeo. Magnetoscopis. Editors no lineals. Equips de grafisme. Generadors d'efectes digitals. Tituladors. Taula de so. Matrius de commutació. Generadors de sincronismes. Sincronitzadors. Servidors de vídeo. Sistemes de multipantalla. Sistemes de producció per a redacció digital. Equips de monitorat de vídeo. Monitors i mesuradors de vídeo. Equips de mesura i control (WFM, rasteritzadors, mesura d'àudio, etc.). Equipament auxiliar de vídeo (distribuïdors, embevedors, etc.).  
  
8. Estudis de televisió: Equipament. Diagrama a blocs. Interconnexió. Sincronització i referència.  
9. Continuïtats: Equipament. Diagrama a blocs. Interconnexió. Sincronització i referència.  
10. Controls tècnics i sales tècniques: Equipament. Diagrama a blocs. Interconnexió.  
11. Sistemes de redacció: Ingesta. Edició. Emissió. Equipament. Diagrama a blocs. Interconnexió. Connexió amb altres sales (controls, intercanvis, continuïtats, etc.). Xarxa informàtica.  
12. Postproducció vídeo i àudio: Equipament. Diagrama a blocs. Interconnexió.  
13. So: Àudio analògic i digital. Mesura i control del senyal d'àudio. Nivells, dB, dBm, dBu i dBFS. Equips de mesura. Interfícies estàndard en àudio digital. Formats AES/EBU, SPDIF i ADAT. Àudio inserit en el senyal de vídeo. Estàndards de codificació i compressió. Microfonia. Mescladors analògics i digitals. Equalitzadors. Filtres. Circuits de control de dinàmica: limitadors, compressors, portes de soroll. Processadors d'àudio. Formats analògics i digitals de gravació i reproducció. Equipament auxiliar.  
14. Ràdio digital: Sistema DAB: característiques generals, mecanismes de transport, informació de la configuració del múltiplex, codificació de canal i senyal de transmissió. Sistema DRM. Propagació. Bandes de freqüència utilitzades. Normativa, recomanacions de la UIT sobre radiodifusió.  
15. Antenes i transmissors de radiodifusió: Línies de transmissió. Guies d'ona. Sistemes de comunicació per satèl·lit. Comunicacions a ona curta. Antenes, guany d'una antena i tipus d'antenes per a les diferents bandes i serveis. Sistemes radiants en les diferents bandes. Transmissors de modulació d'amplitud i de modulació de freqüència. Distorsions i paràmetres del senyal d'àudio. Mesura de les distorsions i paràmetres. Instruments de mesura.  
16. Xarxes LAN: protocols (VLAN, STP, VTP), protocols d'agregació d'enllaços, tècniques de seguretat i autenticació. Gestió d'usuaris en xarxes locals. Monitoratge i control de trànsit. Xarxes WLAN: planificació, configuració, tècniques de seguretat i autenticació.  
  
17. Xarxes IP: arquitectura de xarxes, encaminament i qualitat de servei. Transició i convivència IPv4-IPv6. Funcionalitats específiques d'IPv6. Protocols de tunelització. Funcionalitats d'elements de xarxa: tallafocs, balancejadors, IDS, IPS.  
18. Xarxes de transport. VPN/IP basades en tecnologia MPLS. Xarxes d'agregació. Carrier Ethernet-VPLS (H-VPLS).  
19. Xarxes 5G. Arquitectura, característiques i funcionalitats.  
20. Gestió i seguretat: ITIL. Seguretat en tecnologies de la informació. Normativa ISO 17799. Reial Decret llei 12/2018, de 7 de setembre, de seguretat de les xarxes i sistemes d'informació. Llei orgànica de protecció de dades personals i garantia dels drets digitals.  
  
  
  
Annex III   
Exercici pràctic  
  
El segon exercici tindrà dues parts:  
Part 1a (20 punts): Consistirà a contestar 10 preguntes de resposta breu i caràcter pràctic sobre les matèries contingudes en el bloc 2 del temari. Es presumirà idèntic valor a totes les preguntes, llevat que l'OTS establisca diferent puntuació a cadascuna les qüestions formulades en atenció a la seua diferent extensió, complexitat i/o dificultat tècnica, i en aquest cas, ho comunicarà a les persones aspirants, amb caràcter previ a la realització de l'exercici.  
Part 2a (16 punts): Consistirà en la resolució per escrit d'un supòsit pràctic sobre les matèries contingudes en el bloc 2 del temari.  
Per a superar aquest segon exercici serà necessari obtindre almenys 18 punts en la suma de la qualificació de les dues parts i no tindre la qualificació de 0 en la segona.  
Annex IV  
Barem fase de concurs  
  
En la fase de concurs es valoraran els mèrits que seguidament s'especifiquen amb la seua puntuació, calculada sobre el total de 40 punts que correspon a aquesta fase:  
  
A) Experiència (30 punts màxim):  
Es valorarà el temps de serveis efectius prestats en:  
a) Llocs de treball de tècnic/a en Telecomunicacions en mitjans de comunicació audiovisuals públics d'àmbit autonòmic de la Generalitat Valenciana, posteriors a la Llei 6/2016, de 15 de juliol: 0,20 punts per mes complet treballat. Dins d'aquest apartat s'inclou l'experiència en llocs de treball de prefectura, sempre que, o bé s'haguera accedit a ells a través de la bossa de tècnic/a en Telecomunicacions o bé foren llocs per als quals la relació de llocs de treball exigisca les mateixes titulacions que s'exigeixen per a participar en aquesta convocatòria.  
  
b) Llocs de treball de tècnic/a en Telecomunicacions o equivalent per assimilació de funcions, en mitjans de comunicació audiovisuals del sector públic d'àmbit autonòmic o nacional diferents dels previstos en l'apartat anterior: 0,15 punts per mes complet treballat.  
  
c) Llocs de treball de tècnic/a en Telecomunicacions, o equivalent per assimilació de funcions, en mitjans de comunicació audiovisuals públics de qualsevol altre àmbit diferent dels anteriors: 0,12 punts per mes complet treballat.  
d) Altres llocs de treball de tècnic/a en Telecomunicacions, o equivalent per assimilació de funcions: 0,10 punts per mes complet treballat.  
  
e) Llocs de treball de la CVMC i l'SAMC o del grup de l'antiga RTVV que pertanguen categories diferents de la convocada: 0,01 punts per cada mes complet treballat, fins a un màxim de 2,5 punts.  
Es considera que són llocs equivalents a l'efecte de la valoració de l'experiència els llocs de les següents categories de l'antiga RTVV:  
  
- Tècnic electrònic/a  
L'experiència professional s'acreditarà, si escau, mitjançant la presentació dels documents següents:  
1. Els treballs dins del sector públic s'acreditaran sempre mitjançant certificació oficial de l'òrgan competent.  
2. La resta dels treballs per compte d'altre, mitjançant el contracte de treball en el qual s'especifique la categoria convocada i la certificació o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria de les places convocades.  
3. Per al supòsit de professionals i autònoms, llicència fiscal o IAE on s'acrediten el o els epígrafs corresponents a la categoria convocada, així com certificació o vida laboral que acredite haver cotitzat a la Seguretat Social durant tot el temps que s'al·legue. Quan siga procedent, i en substitució d'aquests documents, s'aportarà certificació oficial que acredite haver cotitzat en el Règim Especial o en la mutualitat corresponent.  
  
B) Formació (10 punts màxim):  
a) El coneixement del valencià es valorarà fins a un màxim de 5 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, conformement al següent:  
a1. Nivells de coneixement de valencià superiors a l'exigit com a requisit per aquesta convocatòria: es puntuarà exclusivament el nivell més alt obtingut, d'acord amb la següent escala:  
- B2: 2 punts  
- C1: 3 punts  
- C2: 4 punts  
a2. Certificat de llenguatge en els mitjans de comunicació: 1 punt  
- Certificat de llenguatge administratiu: 1 punt  
b) Coneixement d'idiomes estrangers i altres llengües oficials de l'Estat, diferents de les dues oficials en la Comunitat Valenciana: Es valorarà, amb un màxim de 4 punts, el nivell més alt dels que s'estiga en possessió en cada idioma d'acord amb la següent graduació referida als nivells del Marc Comú Europeu de Referència (MERC):  
- A2: 0,5 punts  
- B1: 1 punt  
- B2: 2 punts  
- C1: 3 punts  
- C2: 4 punts  
No es valorarà com a mèrit el nivell d'idioma exigit com a requisit d'accés en la convocatòria.  
Només es tindran en compte els títols, diplomes i certificats que s'ajusten al MERC i que hagen estat expedits per les escoles oficials d'idiomes, o equivalents, com també els títols, diplomes i certificats expedits per universitats i altres institucions públiques o privades espanyoles i estrangeres, de conformitat amb el sistema de reconeixement de competències en llengües estrangeres que establisca l'autoritat educativa corresponent. A aquest efecte, es consideraran vàlids els títols, diplomes i certificats reconeguts per l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/ 2013, de 17 de maig, del Consell, pel qual s'estableix un sistema de reconeixement de la competència en llengües estrangeres en la Comunitat Valenciana, tenint en compte les modificacions posteriors de l'annex aprovades per ordre de la conselleria competent en matèria d'educació.  
c) Altres titulacions: Per la possessió addicional de titulació acadèmica oficial superior a l'exigida en la convocatòria o d'unes altres titulacions del mateix nivell: 1,5 punts per títol, excloent la titulació comptabilitzada com a requisit per a accedir al procés selectiu, fins a un màxim de 3 punts.  
d) Cursos de formació i perfeccionament: Es valoraran els cursos de formació i perfeccionament el contingut dels quals estiga relacionat directament amb l'actualització dels coneixements que s'han de tindre en el lloc de treball que s'ha d'ocupar, i sempre que es tracte de cursos homologats per centres de formació d'institucions públiques del sector audiovisual o reconeguts per les administracions públiques, com també per les universitats i el centre de formació del grup de l'antiga RTVV o per la CVMC i les seues societats, fins a un màxim de 5 punts d'acord amb la distribució següent:  
  
- Durada de 15 hores: 0,2 punts  
- Durada entre 16 i 75 hores: 0,5 punts  
- Durada entre 76 i 100 hores: 1 punt  
- Durada de més de 100 hores: 2 punts, més 0,02 punts per cada hora que supere les 100 hores.



Descarregar el document amb format PDF

Descarregar les metadades en format XML

Diari Oficial de la Generalitat Valenciana




DOGV - Disposición
==================

Comparte

Comparte

Volver

Guardar el documento Descargar los metadatos en formato XML

Sumario DOGV 9620, del 19-06-2023 (2023/6482)

RESOLUCIÓN de 7 de junio de 2023, del presidente del Consejo Rector de la Corporació Valenciana de Mitjans de Comunicació, por la que se hacen públicas la bases y la convocatoria del proceso selectivo para la contratación de personal laboral fijo de la entidad en los puestos de trabajo de técnico o técnica en Telecomunicaciones (convocatoria 04/2023), correspondiente a la oferta pública de empleo de la Corporación para 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   9620

Fecha DOGV
:   19-06-2023

Sección del DOGV
:   II. AUTORIDADES Y PERSONAL - A) OFERTAS DE EMPLEO PÚBLICO, OPOSICIONES Y CONCURSOS

Número del documento
:   2023/6482

CVE


Fecha del documento
:   07-06-2023

Organismo emisor
:   Corporació Valenciana de Mitjans de Comunicació

Tipo de documento
:   Resolución

Descriptores 

:   * [Corporació Valenciana de Mitjans de Comunicació](javascript:void(0))
    * [concurso administrativo](javascript:void(0))

RESOLUCIÓN de 7 de junio de 2023, del presidente del Consejo Rector de la Corporació Valenciana de Mitjans de Comunicació, por la que se hacen públicas la bases y la convocatoria del proceso selectivo para la contratación de personal laboral fijo de la entidad en los puestos de trabajo de técnico o técnica en Telecomunicaciones (convocatoria 04/2023), correspondiente a la oferta pública de empleo de la Corporación para 2019. [2023/6482]  
  
En ejecución de la oferta pública de empleo para 2019 de la Corporació Valenciana de Mitjans de Comunicació, publicada en el DOGV 8673 de 8 de noviembre, en la que se incluyen 2 plazas de técnico o técnica en Telecomunicaciones (grupo A), el Consejo Rector acordó en su reunión de 6 de junio de 2023 aprobar la convocatoria pública de dichas plazas así como las bases que deberán regir el procedimiento selectivo, todo ello en virtud de las competencias que le otorga el artículo 46.5 de la Ley 6/2016, de 15 de julio, del Servicio Público de Radiodifusión y Televisión de Ámbito Autonómico, de Titularidad de la Generalitat, así como el artículo 8. f) del Reglamento Orgánico y Funcional del Consejo Rector, publicado por Resolución de 11 de enero de 2017, del presidente del Consejo Rector (DOGV 7960, 18.01.2017).  
Las bases de la convocatoria han sido negociadas con la representación de los trabajadores y trabajadoras en el marco del Acuerdo suscrito entre la Corporación y la representación de su personal para regular los procesos selectivos de la oferta de empleo de 2019, de acuerdo con lo previsto en el III Acuerdo de la Mesa de Diálogo Social del Sector Público Instrumental, de 31 de julio de 2018.  
Por todo lo cual, de acuerdo con lo previsto en el artículo 4.2.c del citado Reglamento Orgánico y Funcional del Consejo Rector, resuelvo:  
  
Primero  
Convocar el proceso selectivo 04/2023 para la contratación de personal laboral fijo de la Corporació Valenciana de Mitjans de Comunicació (CVMC) en los puestos de trabajo de Técnico o Técnica en Telecomunicaciones (grupo B), correspondientes a la Oferta Pública de Empleo de la Corporación para 2019 (DOGV 8673, 08.11.2019).  
  
Segundo  
Este proceso selectivo se regirá por lo dispuesto en las siguientes bases:  
  
Bases de la convocatoria  
  
1. Objeto de la convocatoria  
La presente convocatoria tiene por objeto la selección de personal laboral fijo, mediante el sistema de concurso-oposición, para cubrir 2 puestos de Técnico o Técnica en Telecomunicaciones (grupo B). Las características de los puestos, según la relación de puestos de trabajo de la CVMC publicada en el DOGV número 9455, de 24 de octubre de 2022, se detallan en el anexo I.  
  
2. Requisitos de las personas aspirantes  
2.1. Para la admisión a estas pruebas selectivas, con carácter general, será necesario cumplir los siguientes requisitos:  
a) Nacionalidad: tener la nacionalidad española o la de un estado miembro de la Unión Europea, o de algún estado al que, en virtud de tratados internacionales celebrados por la Unión Europea le sea de aplicación la libertad de circulación de trabajadores. Asimismo, y con independencia de su nacionalidad, el cónyuge de las y los españoles y de las personas nacionales de otros estados miembros de la Unión Europea, y cuando así lo prevea el correspondiente tratado, el cónyuge de los nacionales de algún estado en los que sea de aplicación la libertad de circulación de los trabajadores, siempre que no estén separados de derecho. Con las mismas condiciones que los cónyuges, podrán participar sus descendientes y los de su cónyuge, menores de veintiún años o mayores de dicha edad que vivan a sus expensas.  
b) Edad: tener 16 años y no haber alcanzado la edad de jubilación.  
c) Titulación: Título oficial de ingeniería técnica en Telecomunicaciones o equivalente o bien título universitario oficial de grado en Telecomunicaciones o equivalente que, de acuerdo con los planes de estudio vigentes, se corresponda con las áreas profesionales o funcionales de las ingenierías señaladas. Las person



Descargar el documento en formato PDF

Descargar los metadatos en formato XML